stanford-oval/wikipedia huggingface dataset:
Yhdysvaltalainen kulttuuri
Urheilu

Yhdysvaltain suosituimmat joukkuelajit ovat kotimaassa syntyneitä. Kolme suurinta urheilulajia ovat amerikkalainen jalkapallo, baseball ja koripallo. Amerikkalainen jalkapallo on näistä katsotuin. Amerikkalaisen jalkapallon mestaruusottelu, Super Bowl on yksi Yhdysvaltain suurimmista tapahtumista ja Forbes on kutsunut sitä Yhdysvaltain merkittävimmäksi brändiksi. Baseballin pääsarja on MLB ja koripallon NBA. Jääkiekko on suosittua alueellisesti, ja sen pääsarja on NHL. Jokaisessa näistä ammattilaissarjoista on joukkueita sekä Yhdysvalloista että Kanadasta. Suuri osa maailman parhaiten palkatuista urheilijoista on yhdysvaltalaisten joukkuelajien pelaajia.
Vaikka muun maailman valtalaji eurooppalainen jalkapallo on nykyisin yksi suosituimmista lajeista nuorten keskuudessa, se ei ole saavuttanut Yhdysvaltain omaperäisessä urheiluympäristössä laajempaa suosiota. Joukkuelajien rinnalla NASCAR-autoilu on suosittua, ja se onkin amerikkalaisen jalkapallon jälkeen toiseksi seuratuin laji televisiossa. Toinen suosittu autourheilusarja on Indy Racing League, ja sen Indianapolis 500 -tapahtumaa on ajattu vuodesta 1911.
Yhdysvallat toimii isäntänä myös muille huomattaville urheilutapahtumille muun muassa golfissa ja tenniksessä (US Open). Uinti on maan menestyksekkäimpiä lajeja. Lacrosse on ollut suosittu laji 2000-luvulla. Kolme suosituinta lautailuharrastusta – lainelautailu, rullalautailu ja lumilautailu – on luotu Yhdysvalloissa. Niistä järjestetään kansalliset kilpailut ja niiden yhteyteen ovat syntyneet laajat alakulttuurit. Lumilautailu on ainoana näistä kolmesta noussut olympialajiksi.
Yhdysvalloissa on isännöity kahdeksat olympiakisat. Maa on kesäolympialaisissa saavutettujen mitalien maratontaulukon kärjessä ja talviolympialaisten mitalien maratontaulukossa toisena. Uimari Michael Phelps on olympiahistorian eniten kultamitaleita saavuttanut urheilija. Hänellä on 14 kultaa ja yhteensä 16 mitalia. Vähintään 10 mitalia voittaneita yhdysvaltalaisurheilijoita ovat lisäksi yleisurheilijat Ray Ewry, Carl Lewis, ampuja Carl Osburn ja uimarit Jenny Thompson, Dara Torres, Mark Spitz, Matt Biondi, Natalie Coughlin ja Gary Hall Jr.
Urheilulla on merkittävä asema myös yhdysvaltalaisissa yliopistoissa ja collegessa. Vuosittain noin 126 000 urheilijaa saa joko täyden tai osittaisen stipendein opiskeluja varten. NCAA on yliopistourheilun kattojärjestö. Miesten suosituimmat yliopistolajit ovat amerikkalainen jalkapallo, koripallo, yleisurheilu, baseball ja jalkapallo ja naisten koripallo, yleisurheilu, lentopallo, softball ja jalkapallo.
Kansalliset juhlapäivät

| Pvm | Suomenkielinen nimi | Englanninkielinen nimi | Huomautuksia |
| --- | --- | --- | --- |
| 1. tammikuuta | Uudenvuodenpäivä | New Year’s Day | Uusi vuosi alkaa ja perinteinen lomakausi päättyy. |
| tammikuun kolmas maanantai | Martin Luther Kingin päivä | Martin Luther King, Jr. Day | Edesmenneen kansalaisoikeusaktivistin muistoksi. |
| 20. tammikuuta (vain joka neljäs vuosi) | Presidentin virkaanastujaispäivä | Inauguration Day |  |
| helmikuun kolmas maanantai | Presidenttien päivä | Presidents’ Day (Washington's Birthday) | Erityisesti George Washingtonin ja Abraham Lincolnin muistoksi. |
| toukokuun viimeinen maanantai | Kaatuneiden muistopäivä | Memorial Day | Palveluksessa kaatuneiden muistoksi, myös kesän alkamisen merkki. |
| 19. kesäkuuta |  | Juneteenth | Orjuuden lakkauttamisen muistopäivä. |
| 4. heinäkuuta | Itsenäisyyspäivä | Independence Day | Itsenäisyysjulistuksen muistoksi. |
| syyskuun ensimmäinen maanantai |  | Labor Day |  |
| lokakuun toinen maanantai | Kolumbuksen päivä | Columbus Day | Kristoffer Kolumbuksen kunniaksi |
| 11. marraskuuta | Veteraanipäivä | Veterans’ Day |  |
| marraskuun neljäs torstai | Kiitospäivä | Thanksgiving Day |  |
| 25. joulukuuta | Joulupäivä | Christmas Day |  |
Lähde:
Aiheesta muualla

Kuvia tai muita tiedostoja aiheesta Yhdysvaltalainen kulttuuri Wikimedia Commonsissa
Jazzmuusikko Thelonious Monk.
Komedienne Lucille Ball ja John Wayne 1955.
Grant Wood, American Gothic, 1930.
Omenapiirakka on yksi amerikkalaisuuden ikoneista.
College-urheilukauden avaus. Kentällä marssiorkesteri ja amerikkalaisen jalkapallon joukkue.
Crème Bonjour

| Crème Bonjour |
| --- | --- |

Tunnuslause:  Aina hieman parempaa.
Tuotetyyppi:  tuorejuusto, levitteet
Omistaja:  Upfield
Edelliset omistajat:  Unilever
Kotisivu:  https://www.cremebonjour.fi/
Infobox OKNimi-testi OK: 
Crème Bonjour on Upfieldin tuotemerkki, jolla myydään erilaisia tuorejuustoja, levitteitä sekä Cuisine crème fraîchea. Crème Bonjour on ollut Suomessa vuodesta 1984 lähtien. Sen tuotteita valmistettiin Suomessa 1990-luvun lopulle asti, kunnes valmistus siirtyi Ruotsiin Unileverin lopetettua tehtaita Suomessa. Suomen lisäksi Crème Bonjour -tuotteita on saatavilla muun muassa Ruotsissa ja vuodesta 2005 Venäjällä.
Vuonna 2016 Crème Bonjour nousi kolmannelle sijalle Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä.
Aiheesta muualla

Crème Bonjour kotisivut
Denise Ouabangui

Denise Ouabangui (s. 8. kesäkuuta 1968) on keskiafrikkalainen pikajuoksija. Hän kilpaili vuoden 1996 kesäolympialaisissa Atlantassa ja osallistui naisten 400 metrin juoksuun. Hän putosi ensimmäisellä kierroksella jäätyään seitsemännessä erässä seitsemännelle eli viimeiselle sijalle. Hänen aikansa oli 55,74.
Aiheesta muualla

Denise Ouabangui Kansainvälinen olympiakomitea. (englanniksi)
Denise Ouabangui Kansainvälinen yleisurheiluliitto. (englanniksi)
Adele ei ole vielä syönyt

| Adele ei ole vielä syönyt> Adéla ještě nevečeřela |
| --- | --- |

Ohjaaja:  Oldřich Lipský
Käsikirjoittaja:  Jiří Brdečka
Säveltäjä:  Luboš Fišer
Kuvaaja:  Jaroslav Kucera
Leikkaaja:  Miroslav Hájek
Tuotantosuunnittelija:  Vladimír Labský Milan Nejedlý
Pääosat:   Michal Dočolomanský  Rudolf Hrušínský  Miloš Kopecký 
Valmistustiedot
Valmistusmaa:  Tšekkoslovakia
Tuotantoyhtiö:  Filmové Studio Barrandov
Levittäjä:  Ústřední půjčovna filmů
Ensi-ilta:   Tšekkoslovakia 1. elokuuta 1977  Suomi 9. joulukuuta 1983 
Kesto:  102 min
Alkuperäiskieli:  tšekki
Aiheesta muualla
IMDb 
Elonet
AllMovie
Infobox OKNimi-testi OK: 
Adele ei ole vielä syönyt (Adéla ještě nevečeřela) on tšekkoslovakialainen musta komedia, joka valmistui vuonna 1977. Elokuvan ohjasi Oldřich Lipský ja pääosissa olivat Rudolf Hrušínský, Michal Dočolomanský ja Miloš Kopecký.
Elokuva on saanut vaikutteita elokuvasta Pieni kauhukauppa ja kirjallisuuden henkilöhahmosta Nick Carterista.
Juoni

1800-luku on juuri taittumassa 1900-luvulle. Ledvina Prahan polisiisista pyytää kaupungissa vierailevan newyorkilaisen etsivän, Nick Carterin, apua koiran outoon katoamistapaukseen. Tutkimusten aikana tapahtuu salaperäinen murha, jonka tekijöinä ovat kasvitieteilijä paroni von Kratzmar ja lihansyöjäkasvi nimeltä Adele.
Von Kratzmar kidnappaa uhrinsa, sitoo heidät ja kun hän alkaa soittaa gramofonillaan kappaletta "Schlafe mein Prinzchen" (tai "Wiegenlied"), on Adelen aika herätä syömään. Paroni pitää itseään väärinymmärrettynä nerona ja haluaa kostaa häntä aikaisemmin opettaneelle professorille. Von Kratzmar kutsuu itseään "Puutarhuriksi", pahamaineiseksi rikolliseksi, jonka Nick Carter luuli kuolleen vuosia sitten suolla.
Näyttelijät

| 0 | 1 | 2 |
| --- | --- | --- |
|  Michal Dočolomanský  | … |  Nick Carter    |
|  Rudolf Hrušínský  | … |  poliisikomisario Ledvina    |
|  Miloš Kopecký  | … |  paroni von Kratzmar / "Puutarhuri"   |
|  Ladislav Pešek  | … |  professori Bocek    |
|  Naďa Konvalinková  | … |  neiti Blossom    |
|  Václav Lohniský  | … |  Kratzmarin hovimestari   |
|  Květa Fialová  | … |  kreivitär Thunova    |
|  Martin Růžek  | … |  etsivä Kaunitz    |
|  Olga Schoberová  | … |  neiti Karen    |
Palkinnot > Saturn

Paras vieraskielinen elokuva
Ehdokkuudet:
Paras fantasiaelokuva
Arvioita

Helsingin Sanomien Mikael Fränti kirjoitti elokuvan tv-esityksen alla, että Lipskyn elokuva on täynnään kekseliäitä käänteitä, lavastukset ja puvustukset ovat taidokkaita ja näyttelijät poukkoilevat ”kuin karanneet kanit voimistelusalissa”. Silti elokuvan parodia ei hänestä osu maaliin ja kokonaisuutta leimaa väkisin puurtamisen maku.
Denis In-Fa-Lin

| Henkilötiedot |
| --- | --- | --- | --- |
Koko nimi: Denis In-Fa-Lin
Syntymäaika: 21. helmikuuta 1979 (ikä 45)
Syntymäpaikka: Pervouralsk,  Neuvostoliitto
Seurat
| Vuodet | Seura | O | (M) |
| 1996–2000 |  Uralski Trubnik | – | (–) |
| 2000–2002 |  Målilla GoIF | – | (–) |
| 2002–2004 |  Vetlanda BK | – | (–) |
| 2004–2006 |  IFK Motala | – | (–) |
| 2006–2012 |   Finspångs AIK | – | (–) |
| 2006–2015 |  IF Stjärnan | – | (–) |
| 2015– |  IF Tjust | – | (–) |
| Yhteensä | Yhteensä | – | (–) |
Maajoukkue
| 2003–2005 |  Kazakstan | – | (–) |
 Seurajoukkueuran tilastot kattavat vain kansalliset sarjat, päivitetty 10. maaliskuuta 2020.  Maajoukkueuran tilastot päivitetty 10. maaliskuuta 2020.
Denis In-Fa-Lin (s. 21. helmikuuta 1979) on kazakstanilainen jääpalloilija, pelipaikaltaan keskikenttämies. Hän edusti vuosina 2006–2012 ruotsalaista Finspångs AIK:ta ja sen jälkeen  IF Stjärnania. Stjärnanissa hän toimi pelaaja-valmentajana.
In-Fa-Lin on Uralski Trubnikin kasvatti ja pelasi seurassa vuodet 1996–2000. Ruotsiin hän siirtyi aluksi Målilla GoIF Bandyyn ja sieltä Vetlanda BK:iin. Kauden 2004–2005 hän pelasi IFK Motalassa ennen siirtymistään Finspångsiin ja edelleen IF Stjärnanin riveihin. Vuodesta 2015 In-Fa-Lin on edustanut IF Tjustia. Hän lukeutuu myös Kazakstanin maajoukkueen vakiomiehistöön. Hänellä on Kazakstanin riveissä voitettu MM-pronssi Kazanin MM-kisoista 2005.
Denis In-Fa-Linin isä Sergei In-Fa-Lin on myös menestynyt jääpalloilija.
Adelen tarina

| Adelen tarina> L’Histoire d'Adèle H. |
| --- | --- |
 Adelen tarinan ranskalaisjuliste.
Ohjaaja:  François Truffaut
Käsikirjoittaja:   François Truffaut  Suzanne Schiffman  Jean Gruault  Frances Vernon Guille 
Perustuu:  Frances V. Guillen kirjaan Le Journal d'Adèle Hugo.
Tuottaja:   Marcel Berbert  Claude Miller 
Säveltäjä:  Maurice Jaubert
Kuvaaja:  Néstor Almendros
Leikkaaja:   Yann Dedet  Martine Barraque-Curie 
Tuotantosuunnittelija:  Jean-Pierre Kohut-Svelko
Pukusuunnittelija:  Jacqueline Guyot
Valmistustiedot
Valmistusmaa:  Ranska
Tuotantoyhtiö:   Films du Carrosse  Les Productions Artistes Associés 
Levittäjä:  United Artists Netflix
Ensi-ilta:  1975
Kesto:  96 min
Alkuperäiskieli:  ranska englanti
Aiheesta muualla
IMDb 
Elonet
AllMovie
Infobox OKNimi-testi OK: 
Adelen tarina (L’Histoire d'Adèle H.) on François Truffaut’n ohjaama ranskalainen draamaelokuva vuodelta 1975. Truffaut teki myös käsikirjoituksen yhdessä Suzanne Schiffmanin, Jean Gruault’n ja Frances Vernon Guillen kanssa. Elokuvan pääkuvaajana toimi Néstor Almendros, ja musiikin siihen teki Maurice Jaubert.
Tositapahtumiin perustuvassa elokuvassa kirjailija Victor Hugon tytär Adèle Hugo rakastuu englantilaiseen sotilaaseen, muttei saa vastarakkautta ja menettää mielenterveytensä.
Tuotanto

Vuoden 1974 paikkeilla Truffaut kiinnostui monien muiden aiheiden joukossa Victor Hugon tyttären Adèlen muistelmista ja päätti sovittaa ne elokuvaksi. Pääosaan hän valitsi 19-vuotiaan Isabelle Adjanin, jonka työnantaja, teatteri Comédie-Française, ei kuitenkaan tahtonut millään päästää näyttelijää elokuvatöihin.
Adelen tarina kuvattiin Guernseyssä sekä Goréen saarella Senegalin rannikolla vuoden 1975 alussa. Varsinkin Isabelle Adjanille pitkät kuvaukset eristyneissä kuvauspaikoissa olivat tiettävästi raskaita.
Rooleissa

| 0 | 1 | 2 |
| --- | --- | --- |
|  Isabelle Adjani  | … |  Adèle Hugo   |
|  Bruce Robinson  | … |  luutnantti Albert Pinson   |
|  Sylvia Marriott  | … |  rouva Saunders   |
|  Reubin Dorey  | … |  herra Saunderrs   |
Vastaanotto ja arvostus

Adelen tarina menestyi huonosti Pariisin elokuvateattereissa, mutta paremmin Ranskan ulkopuolella. Erityisesti oltiin ihastuneita Adjanin tuoreisiin kasvoihiin, ja hän saikin roolistaan Oscar-ehdokkuuden.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta  maailmassa.
Aiheesta muualla

Adelen tarina Internet Movie Databasessa (englanniksi)
Adelen tarina Elonet.
Ada E. Yonath

| Ada E>  Yonath.עדה יונת |
| --- | --- |
 Ada E. Yonath vuonna 2011.
Henkilötiedot
Koko nimi:  עדה יונת
Syntynyt: 22. kesäkuuta 1939 Jerusalem, Israel
Kansalaisuus:  israelilainen
Koulutus ja ura
Tutkinnot:  Jerusalemin heprealainen yliopisto
Väitöstyön ohjaaja:  Wolfie Traub
Instituutti:  Weizmann Institute of Science
Tutkimusalue:  biokemia
Palkinnot:   Nobelin kemianpalkinto (2009)
Ada E. Yonath (hepr. ‏עדה יונת ‎, s. 22. kesäkuuta 1939 Jerusalem) on israelilainen biokemisti. Yoneth on parhaiten tunnettu ribosomien rakenteen selvittämisestä röntgenkristallografian avulla. Hän sai Nobelin kemianpalkinnon yhdessä Venkatraman Ramakrishnanin ja Thomas A. Steitzin kanssa työstään ribosomien rakenteen tutkimisessa.
Nuoruus ja opiskeluaika

Yonath syntyi Jerusalemissa vähävaraiseen perheeseen ja joutui jo nuorena isänsä kuoleman jälkeen osallistumaan perheen elättämiseen. Hän suoritti asevelvollisuutensa lääkintäjoukoissa ja opiskeli sen jälkeen Jerusalemin heprealaisessa yliopistossa kemiaa, biokemiaa ja biofysiikkaa. Kollageenin rakenteeseen liittyvän väitöskirjansa hän teki Weizmannin instituutissa. Sen jälkeen Yonath siirtyi Yhdysvaltoihin suorittamaan tohtorin tutkinnon jälkeisiä opintoja proteiinien parissa ensin Pittsburghissa ja myöhemmin MIT:ssä. Hän palasi Weizmann-instituuttiin 1970. Johtaen edelleen tutkimusryhmää Weizmann-instituutissa Yonath johti myös Max Planck -instituutin ribosomin rakenteen tutkimusyksikköä DESYssä Hampurissa vuosina 1986–2004.
Ura

Yonath aloitti ribosomien rakenteen selvittämisen röntgenkristallografian avulla 1970-luvun lopulla. Tuolloin monet pitivät tehtävää mahdottomana. Vuonna 1980 hän kuitenkin onnistui kiteyttämään Geobacillus stearothermophilus -bakteerin ribosomien suuren alayksikön, mutta kiteiden laatu oli kuitenkin vielä melko huono. Yonath onnistui 1990 kiteyttämään ensimmäiset laadultaan hyvät ribosomikiteet ja luomaan vuonna 2000 Haloarcula marismortui -bakteerin ribosomista rakennemallin, joka oli niin tarkka, että siitä pystyi selvittämään jokaisen atomin paikan ribosomin rakenteessa.
Ribosomin rakenteen mallinnuksia voidaan hyödyntää muun muassa uusien antibioottien kehittämisessä.
Palkintoja

Yonath on saanut töistään useita tunnustuksia ja palkintoja. Niitä ovat muun muassa Israel Prize vuonna 2002, kemian Wolfin palkinto vuonna 2006/2007, Paul Ehrlich- und Ludwig Darmstaedter-Preis vuonna 2007 ja L’Oréal-UNESCO Awards for Women in Science vuonna 2008 Kemian nobelin hän sai vuonna 2009.
Aiheesta muualla

Kuvia tai muita tiedostoja aiheesta Ada E. Yonath Wikimedia Commonsissa
Ada Yonath Weizmann-instituutissa.
Damien Magee

| Damien Magee> Henkilötiedot |
| --- | --- |
Syntynyt: 17. marraskuuta 1945 Belfast, Pohjois-Irlanti
Kansalaisuus:   Yhdistynyt kuningaskunta
Formula 1 -ura
Aktiivivuodet:  1975–1976
Talli(t):  Williams, Brabham
Kilpailuja:  2 (1 lähtö)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ruotsin Grand Prix 1975
Viimeinen kilpailu:  Ranskan Grand Prix 1976
Damien Magee (s. 17. marraskuuta 1945 Belfast) on entinen brittiläinen Formula 1 -kuljettaja. Hän osallistui kahteen Formula 1 -osakilpailuun kausilla 1975–1976. Hän oli 14. Ruotsin GP:ssä 1975 korvaten loukkaantunutta Arturo Merzariota. Seuraavana vuonna hän karsiutui Ranskan GP:stä. Hän ei saavuttanut pisteitä urallaan.
Ducati 1198

| Ducati 1198 |
| --- | --- |
 1198 SP malli
Historia
Valmistaja:  Ducati
Valmistusmaa:  Italia
Valm. vuosina:  2009–2011
Yleiset tiedot
Kuivapaino:  171 kg
Etujousitus:  Showa 43 mm
Moottori
Moottori:  V2-moottori 126.8 kW (170 hv)
Kuutiotilavuus:  1,198.4
Puristussuhde:  12.7:1
Vaihteet:  6
Ducati 1198 on Ducatin valmistama urheilullinen moottoripyörämalli. Sitä valmistettiin vuosina 2009–2011. 2011 valmistettiin myös 1198 SP mallia. Se on Ducati 1098 seuraaja ja hyvin samankaltainen, mutta omaa enemmän tehoa ja vääntöä, sekä uudelleen suunnitellut pyörät, kevyemmät ajovalot, luistonesto, sekä muutamia muutoksia maalipinnassa.
Carlos Checa voitti 1198:lla Superbiken maailmanmestaruussarjan mestaruuden 2011.
Dalton Prout

| Dalton Prout |
| --- | --- |

Henkilötiedot
Syntynyt: 13. maaliskuuta 1990 (ikä 34) LaSalle, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  104 kg
Pelinumero:  5
Pelaajaura
Pääsarjaura:  2011–2020
Seurat:  Springfield Falcons (AHL) Cleveland Monsters (AHL) New Jersey Devils (NHL) Stockton Heat (AHL) Calgary Flames (NHL)   San Jose Sharks (NHL)   San Jose Barracuda (AHL)
NHL-varaus:  154. varaus, 2010 Columbus Blue Jackets
Dalton Prout (s. 13. maaliskuuta 1990 LaSalle, Ontario) on kanadalainen uransa päättänyt jääkiekkoilija.
Ura

Prout pelasi ennen ammattilaisuraansa viisi kautta (2006–2011) juniorisarja OHL:ssä, joukkueinaan Sarnia Sting, Barrie Colts ja Saginaw Spirit. Hän toimi viimeisellä juniorikaudellaan Coltsin kapteenina ennen tammikuussa 2011 tapahtunutta siirtoa Spiritiin.
Columbus Blue Jackets varasi Proutin NHL:n varaustilaisuuden 2010 kuudennella kierroksella, vuorolla 154. Hän aloitti juniorivuosiensa jälkeen vuonna 2011 farmijoukkue Springfield Falconsissa AHL:ssä, jossa pelasi lähes koko ensimmäisen ammattilaiskautensa, yli 60 ottelua. Hän pääsi pelaamaan kaudella 2011–2012 myös viisi NHL-ottelua, ensimmäisen 30. maaliskuuta 2012 Florida Panthersia vastaan. Prout aloitti myös seuraavan kauden AHL:ssä ja pelasi siellä 40 ottelua, kunnes nousi maaliskuussa 2013 Blue Jacketsin NHL-kokoonpanoon. Hän pelasi työsulun lyhentämällä NHL-kaudella 2012–2013 28 ottelua ja teki seitsemän tehopistettä, maalin ja kuusi syöttöpistettä.
Prout on saanut kehuja fyysisestä pelityylistään.
Aiheesta muualla

Dalton Prout The Internet Hockey Databasessa (englanniksi)
Dirk van Duijvenbode

Dirk van Duijvenbode (s. 30. kesäkuuta 1992 Katwijk aan Zee) on alankomaalainen dartsinpelaaja, joka pelaa PDC-liiton alaisuudessa. Duijvenboden uran parhaat saavutukset ovat finaalipaikat vuoden 2020 World Grand Prix -turnauksessa sekä vuoden 2022 World Series of Darts Finals -turnauksessa, joissa molemmissa hän hävisi walesilaiselle Gerwyn Pricelle.
Ura

Van Duijvenbode aloitti PDC-uransa vuonna 2014, mutta onnistui vakiinnuttamaan asemansa maailman huipulla vuonna 2020. Hän pääsi World Grand Prix -turnauksen loppuotteluun ensimmäistä kertaa turnaukseen osallistuessaan vuonna 2020. Samana vuonna hän selviytyi EM-kisojen sekä Players Championship Finals -turnauksen puolivälieriin, ja alkuvuodesta 2021 MM-kisojen puolivälieriin. Tuolloin van Duijvenbode nousi ensimmäistä kertaa maailmanrankingin 32 parhaan joukkoon.
Dominic Kimengich

Dominic Kimengich (s. 23. huhtikuuta 1961) on kenialainen roomalaiskatolinen piispa. Hänet vihittiin papiksi Nakurun hiippakuntaan 14. syyskuuta 1986 ja nimitettiin Lodwarin hiippakunnan vihkipiispaksi sekä Tanaramusan titulaaripiispaksi 20. maaliskuuta 2010. Piispaksi vihkiminen seurasi 22. toukokuuta. Pääkonsekraattorina toimi John Njue, jota avustivat Zacchaeus Okoth ja Patrick Joseph Harrington.
5. maaliskuuta 2011 Kimengich sai nimityksen Lodwarin piispaksi.
Dietmar Bär

Dietmar Bär
Dietmar Bär (s. 5. helmikuuta 1961 Dortmund, Länsi-Saksa) on saksalainen näyttelijä. Hänet tunnetaan parhaiten televisiosarjasta Rikospaikalla, jossa hän näyttelee ylikomisario Freddy Schenkiä. Hän on näytellyt myös televisiosarjoissa Kahden keikka ja A.S..
Bär opiskeli näyttelemistä Bochumin draamakoulussa vuosina 1982–1985. Hän asuu Berliinissä.
Palkinnot

German Television Award (2000)
Aiheesta muualla

Wikimedia Commonsissa on kuvia tai muita tiedostoja aiheesta .
Dietmar Bär Internet Movie Databasessa. (englanniksi)
Colette Carr

| Colette Carr> Henkilötiedot |
| --- | --- |
Ammatti:  laulaja
Muusikko
Taiteilijanimi:  Colette Carr 
Laulukielet:  englanti
Aktiivisena:  2008–
Tyylilajit:  rap, pop, dance
Soittimet:  piano ja kitara 
Levy-yhtiöt:  Cherrytree Records Interscope Records Ncredible
Aiheesta muualla
Kotisivut
  [ Muokkaa Wikidatassa ] [ ohje ]  
Colette Carr (s. Malibu, Kalifornia) on yhdysvaltalainen laulaja. Hän julkaisi debyyttialbuminsa, Skitszo, heinäkuussa 2013.
Carr pelasi tennistä kuudenvuoden ikäisestä 16-vuotiaaksi, kunnes hänen selkänsä oli niin pahassa kunnossa, ettei hän saanut enää pelata. Sen jälkeen hän päätti alkaa räppäriksi. Pian hänen ensimmäinen musiikkivideonsa, ”Back It Up”, näkyi Music Television -kanavalla, ja hän sai levytyssopimuksen Interscope Recordsin kanssa. Carr julkaisi neljän kappaleen EP:tä marraskuusta 2012 lähtien aina kahden kuukauden välein siihen asti, kunnes hän julkaisi debyyttialbuminsa, Skitszo, heinäkuussa 2013.
Diskografia > Albumit

Skitszo (2013)
Believe in Us (2019)
Diskografia > Singlet

”Back It Up” (2009)
”(We Do It) Primo” (2011)
”Sex” (2011)
”Like I Got A Gun” (2012)
”F16” (2012)
”Why Are You Leaving” (2013)
”Never Gonna Happen” (2013)
”Nilly” (2013)
”I Don't Wanna Go” (2013)
”Ham” (2013)
”Static” (2015)
”Play House” (2016)
”Believe In Us” (2017)
Aiheesta muualla

Colette Carrin kotisivut
Ducati 851

| Ducati 851 |
| --- | --- |

Historia
Valmistaja:  Ducati
Valmistusmaa:  Italia
Valm. vuosina:  1987–1991
Yleiset tiedot
Kuivapaino:  180 kg
Moottori
Moottori:  V2-moottori 77.2 kW (105 hv)
Kuutiotilavuus:  851
Puristussuhde:  11:1
Vaihteet:  6
Polttoainesäiliö:  20 l
Huippunopeus:  240 km/h
Ducati 851 on Ducatin valmistama moottoripyörämalli. Sitä valmistettiin vuosina 1987–1991. Alun perin pyörä piti nimetä 850 malliksi, mutta Ducatin teknisen johtajan Gianluigi Mengolin ehdotuksesta se vaihdettiin 851 malliksi vältyäkseen samankaltaisuudesta Fiat 850 kanssa.
Raymond Roche voitti Superbiken maailmanmestaruussarjan mestaruuden 851:llä kaudella 1990. Se oli Ducatin ensimmäinen kuljettajien mestaruus Superbikessa.
Dominic Matteo

| Henkilötiedot |
| --- | --- | --- | --- |
Syntymäaika: 28. huhtikuuta 1974 (ikä 50)
Syntymäpaikka: Dumfries, Skotlanti
Pelipaikka: vasen laitapuolustaja
Pituus: 188 cm
Seurat
| Vuodet | Seura | O | (M) |
| 1993–2000 | Liverpool | 127 | (1) |
| 1995 | → Sunderland (laina) | 1 | (0) |
| 2000–2004 | Leeds United | 115 | (2) |
| 2004–2007 | Blackburn Rovers | 34 | (0) |
| 2007–2009 | Stoke City | 23 | (1) |
| Yhteensä | Yhteensä | 300 | (4) |
Maajoukkue
| 2000–2002 | Skotlanti | 5 | (0) |
 Seurajoukkueuran tilastot kattavat vain kansalliset sarjat.
Dominic Matteo (s. 28. huhtikuuta 1974 Dumfries) on skotlantilainen entinen jalkapalloilija, pelipaikaltaan vasen laitapuolustaja.
Matteo pelasi 276 ottelua Englannin Valioliigassa edustaen Liverpoolia, Leeds Unitedia ja Blackburn Roversia sekä 24 ottelua Englannin mestaruussarjassa ja sen edeltäjässä 1. divisioonassa edustaen Sunderlandia ja Stoke Cityä.
Skotlannin maajoukkueessa Matteo pelasi viisi ottelua vuosina 2000–2002.
Dominic Kodwo Andoh

Dominic Kodwo Andoh (4. toukokuuta 1929 – 17. toukokuuta 2013) oli ghanalainen roomalaiskatolinen arkkipiispa. Hänet vihittiin papiksi 23. joulukuuta 1956 ja nimitettiin Accran hiippakunnan piispaksi 3. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi John Kodwo Amissah, jota avustivat Joseph Amihere Essuah ja Peter Poreku Dery.
6. heinäkuuta 1992 Accra korotettiin arkkihiippakunnaksi, ja Andohista tuli tämän muutoksen myötä arkkipiispa. Hän jäi eläkkeelle 30. maaliskuuta 2005.